《任公仙台祠堂》
宋代·陈铸

任公何代此升仙，万仞仙台倚翠巅。
石径层层封绿藓，松萝步步拂青烟。
海中岛屿分诸国，野外云霞萃一川。
贤守乘秋纵登赏，不妨吟到夕阳天。

作者简介：兴化人，字师回。仁宗天圣五年进士。康定初知南雄州，秩满，因母老求通判福州以便养亲，又力赞守臣增学田，延宿儒教以经术。后知潮州、登州，以恤刑被敕书奖谕。官至朝散大夫守光禄卿，封开国伯。